text: Mange vil deltage i borger-topmøde
  17 februar 2011 kl. 13.53
  383 borgere i Region Syddanmark har meldt sig til det borger-topmøde, som afslutter regionens Sundhedskaravane rundt i landsdelen i næste uge.
  Borger-topmødet hodles lørdag den 5. marts i Middelfart. Der udvælges 275 deltagere blandt de mange tilmeldte.
  
  6000 blev inviteret
  I alt 6000 borgere er inviteret - og Region Syddanmark er stolte over, at det kun er Region Hovedstaden, som kan prale af flere tilmeldte til de topmøder, som holdes i de fem regioner.
   
  
  Afslutter næste uges Sundhedskaravane
  Borgertopmødet er afslutningen på regionens sundhedskaravane, som begynder tirsdag 22. februar i Esbjerg, når medlemmer af regionsrådet blandt andet møder medlemmer af Ældresagen og byens eliteishockeyspillere. 
  Borgergrupperne skal give politikerne input til den kommende vision for sundhedsvæsenet i Region Syddanmark, som skal sætte mål for regionens sundhedsindsats i fremtiden. 
  Sundhedskaravanen besøger også Vejle 23. februar, Sønderborg 24. februar og Odense 1. marts, inden den når til topmødet i Middelfart 5. marts.
  
  Politikerne stiller op
  Og politikerne stiller op. Der kommer 10-12 politikere hvert sted - og til det afsluttende møde af 31 af regionsrådets 41 medlemmer meldt sig.
  